《余将出都伊墨卿邀同罗两峰法时帆马秋药汪剑潭李石农蒋砺堂晓过崇效寺看花归集寒玉斋饯别》
清代·魏成宪

高柳青浮积水涯，轻阴漠漠带初霞。曾藏人海仕如隐，频款禅初心出家。

旧雨欢场鸿印合，春风香径燕飞斜。一尊更尽情难别，为有此君共此花。

作者简介：浙江仁和人，字宝臣，号春松。乾隆四十九年进士，历官御史。工诗。有《清爱堂集》。